Era-Iliada_web	Es sidònis, illustres artesants, la fabriquèren plan beròia; es fenicis, dempús d’amiar-la per ombriu mar de pòrt a pòrt, l’ac autregeren a Toant; mès tard, Eunèu Jasonida la balhèc ar eròi Patrocle entà rescatar a Licaon, hilh de Priam; e alavetz Aquilles l’aufric coma prèmi, en aunor deth sòn estimat amic, ad aqueth que siguesse mès velòç en córrer damb es pès leugèrs.